|  |
| --- |
| PRITARTA |
| Klaipėdos miesto savivaldybės tarybos |
| 2022 m. balandžio 28 d. sprendimu Nr. T2-99 |

**LIETUVOS RESPUBLIKOS KULTŪROS MINISTERIJOS IR KLAIPĖDOS MIESTO SAVIVALDYBĖS KETINIMŲ PROTOKOLAS**

**DĖL KLAIPĖDOS CENTRINIO PAŠTO KOMPLEKSO ĮVEIKLINIMO**

Nr.

Vilnius

Lietuvos Respublikos kultūros ministerija, kodas 188683671, buveinės adresas: J. Basanavičiaus g. 5, Vilnius, atstovaujama kultūros ministro Simono Kairio, ir Klaipėdos miesto savivaldybė, kodas 188691433, buveinės adresas: Liepų g. 11, Klaipėda, atstovaujama Klaipėdos miesto savivaldybės mero Vytauto Grubliausko, toliau kartu vadinamos šalimis, o kiekviena atskirai – šalimi,

*atsižvelgdamos* į 2021–2030 Nacionalinio pažangos plano 4 tikslą „Stiprinti tautinį ir pilietinį tapatumą, didinti kultūros skvarbą ir visuomenės kūrybingumą“ ir 2021–2030 m. Kultūros ir kūrybingumo plėtros programoje numatytą priemonę „Aukštos meninės vertės, įvairaus ir įtraukaus kultūros turinio prieinamumo didinimas“,

*įvertinusios* Klaipėdos centrinio pašto komplekso įveiklinimo galimybių studijos, atliktos 2021 m. gruodžio mėn. VšĮ „Idėjos miestui“, rekomendacijomis bei siūlymais,

*siekdamos:*

užtikrinti tolygų, aukštos meninės vertės, įvairių meno formų judumą ir prieinamumą tarp skirtingų miestų ir regionų;

padidinti kultūros infrastruktūros objekto patrauklumą ir ekonominį gyvybingumą, taip prisidedant prie kultūros išteklių prieinamumo ir naudojimosi jais gerinimo, kultūros, tradicijų puoselėjimo ir istorinės atminties išsaugojimo;

kultūros paslaugų transformacijos, orientuojantis į didesnę įvairovę, interaktyvumą, grįžtamąjį ryšį – abipusę komunikaciją tarp kultūros turinio ir lankytojo, suteikiant lankytojui galimybę reflektuoti ir (ar) keisti kultūros turinį, kompensuojant fizinio socialinio kontakto trūkumą, platesnį įtraukumą socialiai pažeidžiamoms visuomenės grupėms;

kultūros konkurencingumo stiprinimo;

**susitarė:**

1. Bendradarbiauti siekdamos tikslo išsaugoti, pritaikyti ir įveiklinti Klaipėdos centrinio pašto kompleksą įprasminant ir aktualizuojant išskirtinės architektūros kultūros paveldo objektą, sukuriant gyvybingą ir visuomenei prieinamą traukos centrą, kuriame būtų vykdomos kultūros ir kitos visuomenės poreikius tenkinančios veiklos ir paslaugos, aktualios vietos, nacionaliniu ir tarptautiniu mastu.

2. Siekdamos įgyvendinti šį tikslą, šalys ketina atlikti šiuos veiksmus:

2.1. Kultūros ministerija – atlikti veiksmus, susijusius su Klaipėdos centrinio pašto komplekso įrašymu į valstybinės reikšmės istorijos, archeologijos ir kultūros objektų sąrašą, kad būtų užtikrintas jo prieinamumas, lankymas ar pažinimas, Klaipėdos centrinio pašto komplekso paėmimu visuomenės poreikiams, ir numatyti finansavimą komplekso sutvarkymui 2021–2030 metų Lietuvos Respublikos kultūros ministerijos Kultūros ir kūrybingumo plėtros programos pažangos priemonės  Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ lėšomis bei jo pritaikymui kultūros ir kitoms veikloms bei paslaugoms vykdyti;

2.2. Klaipėdos miesto savivaldybė – Kultūros ministerijai įgyvendinus objekto sutvarkymo ir pritaikymo kultūros ir kitoms veikloms projektą, užtikrinti Klaipėdos centrinio pašto komplekso aktualizavimą ir kultūros bei kitų veiklų ir paslaugų teikimo užtikrinimą bei iš savivaldybės biudžeto skirti lėšų šiam tikslui įgyvendinti.

3. Šis ketinimų protokolas surašytas lietuvių kalba dviem vienodos juridinės galios egzemplioriais ir įsigalioja nuo jo pasirašymo datos.

Lietuvos Respublikos kultūros ministerija Klaipėdos miesto savivaldybė

Kultūros ministras Simonas Kairys Meras Vytautas Grubliauskas